
Podmienky obchodnej verejnej súťaže

Slovenská televízia a rozhlas
Mlynská dolina, 845 45 Bratislava

 
Vyhlásenie obchodnej verejnej súťaže 
 
Slovenská televízia a rozhlas, Mlynská dolina, 845 45 Bratislava podľa ust. § 281 a nasl. zákona č. 513/1991 Zb. Obchodného zákonníka v znení neskorších predpisov týmto  
 
v y h l a s u j e

obchodnú verejnú súťaž
 
o predloženie najvýhodnejšieho návrhu na uzatvorenie zmluvy o nájme nebytových priestorov v zmysle zákona 
č. 116/1990 Zb. o nájme a podnájme nebytových priestorov v znení neskorších prepisov a v zmysle zákona 
č. 176/2004 Z. z. o nakladaní s majetkom verejnoprávnych inštitúcií, za účelom prevádzkovania zariadenia 
na poskytovanie stravovacích služieb pre zamestnancov prenajímateľa a pre externých spolupracovníkov prenajímateľa (prevádzkovo-predajný priestor so zázemím), v objekte Slovenskej televízie a rozhlasu, 
o.z. Slovenská televízia, Mlynská dolina, Bratislava, 1. poschodie, súpisné číslo 5953, parcela číslo 2920/6, kat. územie Karlova ves, zapísaný na liste vlastníctva č. 183, na Okresnom úrade Bratislava, Katastrálny odbor, 
za ďalej uvedených podmienok: 
 
Vyhlasovateľ: 

	názov: 	
	Slovenská televízia a rozhlas

	sídlo:
	Mlynská dolina, 845 45 Bratislava

	IČO:
	56 398 255

	DIČ:
	2122292832

	IČ DPH:
	SK2122292832

	bankové spojenie: 
	Tatra banka, a.s.

	IBAN: 	
	SK13 1100 0000 0029 2712 3195

	registrácia:
	Obchodný register Mestského súdu Bratislava III, Oddiel: Po, Vložka č.: 8978/B    

	zastúpená:
	Mgr. Martina Flašíková, generálna riaditeľka

	internetová adresa
zverejnenie obchodnej verejnej súťaže:
	www.stvr.sk


www.stvr.org/obchod-a-najom-majetku



Predmet obchodnej verejnej súťaže: 

a. Názov predmetu obchodnej verejnej súťaže: 
Prenájom nebytových priestorov v objekte STVR – STV, Mlynská dolina, Bratislava (bufet).

b. Opis predmetu súťaže:
Prenájom nebytového priestoru o celkovej výmere podlahovej plochy 144,56 m² – viď tabuľka NP – 1. poschodie nižšie (ďalej len „nebytový priestor“) v objekte Slovenskej televízie a rozhlasu, o.z. Slovenská televízia, nachádzajúci sa v Mlynskej doline v Bratislave, v Štúdiovom bloku, na 1. poschodí, súpisné číslo 5953, parcela číslo 2920/6, kat. územie Karlova ves, ktorý je zapísaný na liste vlastníctva č. 183, 
na Okresnom úrade Bratislava, Katastrálny odbor, vo vlastníctve vyhlasovateľa.


Nebytový priestor pozostáva z nasledovných častí:

	NP - 1. poschodie:
	

	Prevádzkovo-predajný priestor:
	

	Príprava, m.č. 124
	12,66 m²         

	Výdaj bufetu, m.č. 125
	22,02 m²

	Manipulačný priestor, m.č. 126
	9,46 m²

	Bufet, m.č. 128
	47,17 m²

	Časť Vstupnej haly, n.p. 122
	30,00 m²

	1. Spolu prevádzkovo-predajný priestor:
	121,31 m²

	Zázemie:
	

	Sklad, m.č. 123
	12,18 m²

	WC, m.č. 123A
	2,61 m²

	Zádverie (sklad), m.č. 127
	4,54 m²

	Šatňa personálu bufetu, m.č. 127A
	3,92 m²

	2. Spolu zázemie:
	23,25 m² 

	SPOLU 1. a 2.:
	144,56 m²



Vyhlasovateľ upozorňuje, že  každý navrhovateľ podaním súťažného návrhu berie na vedomie nasledovné: 
· nebytový priestor je bez zariadenia, s výnimkou zabudovaného odsávača pár,
· prípadná úprava nebytového priestoru podlieha predloženiu návrhu priestorového riešenia úprav nebytových priestorov vyhlasovateľovi a odsúhlaseniu vyhlasovateľa.

c. Doba  nájmu: 
Zmluva o nájme nebytových priestorov sa bude uzatvárať na dobu určitú, a to 5 rokov od nadobudnutia účinnosti po odsúhlasení návrhu zmluvy o nájme Radou STVR, podpise zmluvy obidvomi zmluvnými stranami a jej zverejnení v Centrálnom registri zmlúv podľa osobitného predpisu (zákon č. 211/2000 Z.z. o slobodnom prístupe k informáciám (o slobode informácií) v znení neskorších predpisov) a bude zahŕňať:
· 2-mesačná výpovedná lehota zo zákonných dôvodov, 1-mesačná výpovedná lehota v prípade neplatenia nájomného a služieb spojených s nájmom,
· dĺžka úpravy predmetu nájmu max. 3 mesiace, ak budú potrebné,
· nájomca nebytového priestoru nemá právo na prednostný prevod predmetu nájmu do vlastníctva. 
 
d. Typ  zmluvy a návrh zmluvy o nájme: 
Zmluva o nájme nebytových priestorov sa bude uzatvárať podľa ustanovení zákona č. 116/1990 Zb. o nájme a podnájme nebytových priestorov v znení neskorších predpisov a v zmysle zákona č. 176/2004 Z. z. 
o nakladaní s majetkom verejnoprávnych inštitúcií a zákona č. 40/1964 Zb. Občiansky zákonník v znení neskorších predpisov. 
Návrh Zmluvy o nájme nebytových priestorov je uvedený v Prílohe č. 1 Podmienok obchodnej verejnej súťaže.

Zmluva o nájme nebytových priestorov bude uzavretá s účastníkom súťaže, ktorého návrh bude vyhodnotený ako najvýhodnejšia ponuka za podmienky, že Rada STVR schváli uzavretie zmluvy o nájme v súlade s § 10 ods. 1 písm. 1) zákona č. 157/2024 Z. z. o Slovenskej televízii a rozhlase a o zmene niektorých zákonov    a účastník súťaže bude zaregistrovaný v registri partnerov verejného sektora. 
 
e. Účel  nájmu: 
Účelom nájmu je prevádzkovanie zariadenia na poskytovanie stravovacích služieb pre zamestnancov prenajímateľa a pre externých spolupracovníkov prenajímateľa (prevádzkovo-predajný priestor), 
po vykonanej úprave a zariadení nebytového priestoru zo strany nájomcu. 
 
1) Minimálna výška: 

	- nájomného:



	Prevádzkovo-predajný priestor – 121,31 m²:
viď tabuľka NP – 1. poschodie v čl. II. bod b.  
K nájomnému bude účtovaná DPH v zmysle platných právnych predpisov.


	

minimálne 30,00 EUR bez DPH/m²/rok.




2) Fixná výška: 
-nájomného:      Zázemie – 23,25 m²                                           15,00 EUR bez DPH/m²/rok
-nájomného:      Inventár – odsávač pár					           31,45 EUR bez DPH/rok
	-služby/tovar:         
	Elektrická energia – bude stanovená výpočtom a podľa meračov

	
	podľa skutočnej spotreby,

	
	Odvoz odpadu – bude stanovený výpočtom podľa počtu osôb nájomcu v prevádzke.

	
	
	Predpokladané ročné náklady
	jednotková cena                  bez DPH
	cena v €/rok                    bez DPH
	cena v €/rok                    s DPH

	1. tepelná energia
	27,20 €/m2/rok 
	3 293,92 
	4 051,52 

	2. el. energia
	 
	meračom
	meračom

	3. vodné, stočné
	
	2 316,50 
	2 849,30 

	4. odvoz odpadu
	26,93 €/1 osoba/rok 
	j.č. x počet osôb v prevádzke 
	j.č. x počet osôb v prevádzke

	5. ochrana objektov
	2,75 €/m2/rok 
	397,54 
	488,97 

	6. náklady na správu 
	13,8727 €/m2/rok 
	2 005,44 
	2 466,69 

	PREDBEŽNE SPOLU                        (bez 2. a 4.):
	 
	8 013,40 
	9 856,48



Upratovanie si nájomca zabezpečí samostatne vo vlastnej réžii na vlastné náklady.

	
	Všetky služby/tovary budú fakturované podľa cien dodávaných zo strany ich dodávateľov                  a skutočných nákladov vyhlasovateľa a budú každoročne aktualizované. 
DPH bude účtovaná v zmysle platných právnych predpisov.



PRÍPRAVA A PREDKLADANIE SÚŤAŽNÉHO NÁVRHU

a. Obsah súťažného návrhu:   
· uchádzač predkladá vyplnené tlačivo - Potvrdenie bankového účtu (Príloha č. 3), 
· kontaktné údaje navrhovateľa (meno kontaktnej osoby, jej telefonický a mailový kontakt), 
· stručný prehľad doterajších prevádzok, 	
· ponuka s návrhom ceny nájomného za prevádzkovo-predajný priestor (viď tabuľka NP – 1. poschodie v čl. II. bod b.)  na 1. poschodí v EUR bez DPH za 1 m² za jeden rok, ktorá nesmie byť nižšia 
ako minimálna cena nájomného za uvedené priestory na 1. poschodí v EUR bez DPH za 1 m² za jeden rok uvedená v čl. II. písm e. bod 1) týchto podmienok (a v Prílohe č. 4),
· mesačné obedové menu v rozsahu 20 pracovných dní vrátane informácii o alergénoch (Príloha č. 5), obedové menu pozostávajúce najmenej z troch teplých jedál určených na priamu konzumáciu denne, 
· návrh poskytovaných benefitov k obedovému menu (Príloha č. 6),
· celková koncepcia poskytovaných stravovacích služieb (Príloha č. 7),
· harmonogram dĺžky realizácie úprav nebytových priestorov (max. 3 mesiace), ak budú potrebné,
· doklady preukazujúce splnenie podmienok účasti v súťaži:
· aktuálny doklad, ktorým uchádzač preukáže, že je oprávnený dodávať tovar, uskutočňovať práce alebo poskytovať službu (napríklad výpis z Obchodného registra, resp. Živnostenského registra),
· čestné vyhlásenie, že navrhovateľ nemá záväzky voči príslušnému daňovému úradu, sociálnej poisťovni, ktorejkoľvek zdravotnej poisťovni, nie je  v likvidácii ani v konkurze, ani že voči nemu nie je vedené žiadne exekučné konanie, 
· čestné vyhlásenie o skutočnosti, že navrhovateľ nemá splatné nesplnené záväzky voči vyhlasovateľovi, 
· písomný súhlas navrhovateľa, (podpísaný štatutárnym orgánom v prípade právnickej osoby), 
že súhlasí so spracovávaním svojich osobných údajov na účely tejto obchodnej verejnej súťaže 
v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov v platnom znení, 
· minimálna doba podnikania v gastronómii: 3 roky a viac,
Všetky vyššie uvedené požadované doklady musia byť vo forme originálov alebo úradne overených fotokópii.

Súťažný návrh, vrátane priložených dokumentov, musí byť vyhotovený v slovenskom alebo českom jazyku. Pokiaľ by bol nejaký dokument vyhotovený v inom cudzom jazyku, musí byť k nemu priložený úradný preklad celého textu. 

b. Spôsob podávania súťažných návrhov:  
Navrhovatelia sú povinní doručiť záväzné súťažné písomné návrhy prostredníctvom pošty na adresu: Slovenská televízia a rozhlas, Odbor obchodu, Mlynská dolina, 845 45 Bratislava, v zalepenej obálke s označením:

„Bufet v STV - NEOTVÁRAŤ“ 
 
c. Lehota na podávanie súťažných návrhov: 
Záväzné súťažné návrhy je možné podávať prostredníctvom pošty s pečiatkou podacej pošty s dátumom najneskôr do 28.8.2026, 
· záväzné súťažné návrhy nemôžu navrhovatelia po podaní nijako meniť, dopĺňať ani upravovať, 
· do súťaže nemožno zaradiť návrhy, ktoré boli predložené po termíne určenom v týchto súťažných podmienkach, ani návrhy, ktorých obsah nezodpovedá súťažným podmienkam, 
· vyhlasovateľ vylúči z obchodnej verejnej súťaže navrhovateľa, ktorý nesplnil podmienky, nepredložil požadované doklady, alebo ak zistí, že predložené doklady sú neplatné alebo nepravdivé, 
· navrhovatelia v plnej miere znášajú všetky náklady spojené s ich účasťou v súťaži. 
  
d. Lehota viazanosti ponúk:
1. Lehota viazanosti ponúk je stanovená do 31.12.2026.

2. Navrhovatelia sú svojou ponukou viazaní počas celej lehoty viazanosti ponúk. Lehota viazanosti ponúk plynie od predloženia ponuky do lehoty viazanosti ponúk uvedenej v týchto podmienkach.

e. Zábezpeka 
1. Vyhlasovateľ požaduje od navrhovateľov zabezpečenie viazanosti ich ponuky zábezpekou. Zábezpeka je stanovená vo výške: 1 600,- EUR.

2. Finančné prostriedky vo výške podľa bodu 1. musia byť zložené na účet vyhlasovateľa a musia byť 
naň pripísané najneskôr v momente uplynutia lehoty na predkladanie ponúk.

3. Údaje účtu pre účely zloženia zábezpeky:
Bankové spojenie:		           Tatra banka, a.s., Bratislava
Číslo účtu (formát IBAN):		SK13 1100 0000 0029 2712 3195
SWIFT:				                 TATRSKBX
Mena účtu:			                 EUR
Poznámka: 			                 zábezpeka, „názov spoločnosti“. 

4. V prípade, ak finančné prostriedky nebudú zložené a pripísané na účte vyhlasovateľa podľa vyššie určených podmienok, navrhovateľ bude z verejnej obchodnej súťaže vylúčený.

5. Navrhovateľom, ktorým zábezpeka neprepadne, vyhlasovateľ uvoľní alebo vráti zábezpeku do siedmich (7) dní odo dňa uzavretia zmluvy.

6. Zábezpeka prepadne v prospech vyhlasovateľa, ak navrhovateľ: 
· odstúpi od svojej ponuky počas plynutia lehoty viazanosti ponúk,
· neposkytne súčinnosť alebo odmietne uzavrieť zmluvu.

f. Kritériá na vyhodnocovanie súťažných návrhov a spôsob ich uplatnenia: 

1. Kritériá na vyhodnocovanie ponúk
1.1 Vyhlasovateľ vyhodnocuje ponuky predložené v obchodnej verejnej  súťaži podľa kritérií 
na vyhodnotenie ponúk (ďalej len „kritérium“) určených na základe pravidiel ich uplatnenia v týchto podkladoch OVS, a to na základe najlepšieho pomeru ceny a kvality. 
1.2 Navrhovateľ predloží Prílohu č. 4 - Návrh ceny za prevádzkovo-predajný priestor, Prílohu č. 5                        - Mesačné obedové menu v rozsahu 20 pracovných dní, Prílohu č. 6 - Návrh poskytovaných benefitov k obedovému menu a Prílohu č. 7 - Celkovú koncepciu poskytovaných stravovacích služieb. Predložené Návrhy na plnenie kritérií vyplnené podľa vzoru Príloh č. 4 – 7 v podkladoch k OVS. 
1.3 Najlepšia ponuka na sa určí na základe nasledovných kritérií:

	P. č.
	Kritérium
	Špecifikácia kritéria - hodnotí sa:
	Váha                      (Spolu 100 bodov)

	1. 
	Výška ponúkaného nájomného
	Výška nájomného v EUR bez DPH za 1 m² 
za jeden rok za prevádzkovo-predajný priestor. Vyššie ponúknuté nájomné 
je hodnotené priaznivejšie.
	60

	2. 
	Kvalita poskytovaných stravovacích služieb
	Počet opakujúcich sa  jedál v mesačnom obedovom menu (20 pracovných dní)
	Pestrosť obedového menu z hľadiska opakovania jedál. Nižší počet opakujúcich 
sa jedál je hodnotený priaznivejšie.
	10

	3. 
	
	Počet druhov alergénov 
v mesačnom obedovom menu (20 pracovných dní)
	Zastúpenie množstva druhov alergénov. Nižší počet druhov alergénov je hodnotený priaznivejšie.
	10

	4. 
	
	Počet poskytovaných  benefitov k obedovému menu
	Rozsah benefitov poskytovaných 
bez príplatku (napr. šalát, nápoj, dezert, ovocie, pečivo, zľava na kávu k obedu, iný vernostný program a pod.). Vyšší počet benefitov je hodnotený priaznivejšie.
	10

	5. 
	
	Celková koncepcia poskytovaných stravovacích služieb
	Variabilita a pestrosť vrátane úrovne spracovania predloženého konceptu predstavy o poskytovaných stravovacích službách 
na prevádzke alebo iná pridaná hodnota ponuky ako diétne a špeciálne menu (napr. bezlaktózové, bezlepkové) používanie čerstvých lokálnych surovín, obmedzenie umelých dochucovadiel alebo jednorázových  plastov. Rozsah poskytovaných služieb (stála i doplnková ponuka, napr. dezerty, sendviče, obložené chlebíky, koláče, raňajky, nápoje, ponuka občerstvenia, prípadne iné služby zvyšujúce kvalitu poskytovaných stravovacích služieb). 
	10



	Celkový počet bodov uchádzača

	Celkový počet bodov sa určí podľa vzorca:  
KT = K1 + K2 + K3 + K4 + K5
(KT – celkový počet bodov navrhovateľa), Výsledný počet bodov sa zaokrúhli na 2 desatinné miesta.

Pričom:  
1. – Kritérium K1 – Navrhovaná cena uchádzača za nájomné za prevádzkovo-predajný priestor za v EUR s DPH/1 m²/rok
Váha - 60 bodov (maximálny počet bodov)
2. – Kritérium K2 – Pestrosť obedového menu za navrhované obdobie 1 mesiac (20 pracovných dní)
Váha - 10 bodov (maximálny počet bodov) 
3. – Kritérium K3 – Celkový počet alergénov za navrhované obdobie v obedovom menu (20 pracovných dní)
Váha - 10 bodov (maximálny počet bodov)  
4. – Kritérium K4 – Rozsah poskytovaných benefitov
Váha -  10 bodov (maximálny počet bodov)  
5. – Kritérium K5 – Celková koncepcia poskytovaných služieb 
Váha - 10 (maximálny počet bodov)  




2. Spôsob uplatnenia kritérií:

1. 
2. 
Kritérium č. 1: 
Výška nájomného v EUR bez DPH za 1 m² za jeden rok za prevádzkovo-predajný priestor.
Váha určená vyhlasovateľom – 60 bodov (maximálny počet bodov).

Spôsob prideľovania bodov pre hodnotenie Kritéria č. 1:
Vyhlasovateľ pridelí maximálny počet bodov za Kritérium č. 1 ponuke navrhovateľa s najvyššou navrhovanou hodnotou za Kritérium č. 1 a pri ostatných ponukách sa počet bodov určí úmerou, t.j. počet bodov za Kritérium č. 1 sa vyjadrí ako podiel navrhovanej hodnoty za Kritérium č. 1 príslušnej vyhodnocovanej ponuky a najvyššej navrhovanej hodnoty za Kritérium č. 1, ktorý sa prenásobí maximálnym počtom bodov pre Kritérium č. 1. Body sa zaokrúhľujú na dve desatinné miesta.

	POČET
BODOV
UCHÁDZAČA
	[(cena hodnotenej ponuky / najvyššia navrhovaná cena nájomného) * 60]



Kritérium č. 2: 
Počet opakujúcich sa hlavných jedál v mesačnom obedovom menu (20 pracovných dní)
Váha určená vyhlasovateľom - 10 bodov (maximálny počet bodov).

Spôsob prideľovania bodov pre hodnotenie Kritéria č. 2:
Vyhlasovateľ pridelí body na základe nižšie uvedenej stupnice na základe predloženého návrhu mesačného jedálneho lístka (20 pracovných dní), ktorý musí obsahovať  minimálne 3  hlavné teplé jedlá denne. Hodnotiť sa bude pestrosť obedového menu (3 hlavných teplých jedál) z hľadiska opakovania jedál.

	0-3 opakovania
	10 bodov

	4-6 opakovaní
	8 bodov

	7-9 opakovaní
	6 bodov

	10-12 
	4 body

	13 a viac opakovaní
	0 bodov



	POČET
BODOV
UCHÁDZAČA
	[(počet bodov za koncepciu hodnotenej ponuky / najvyšší navrhovaný počet bodov) * 10]



Kritérium č. 3: 
Počet druhov alergénov v mesačnom obedovom menu (20 pracovných dní)
Váha určená vyhlasovateľom - 10 bodov (maximálny počet bodov).

Spôsob prideľovania bodov pre hodnotenie Kritéria č. 3:
Vyhlasovateľ pridelí maximálny počet bodov za Kritérium č. 3 ponuke navrhovateľa s najnižším počtom druhov alergénov  a pri ostatných ponukách sa počet bodov určí úmerou, t.j. počet bodov za Kritérium č. 3 sa vyjadrí ako podiel najnižšieho počtu za Kritérium č. 3  a počtu za Kritérium č. 3 príslušnej vyhodnocovanej ponuky, ktorý sa prenásobí maximálnym počtom bodov pre Kritérium č. 3. Body 
sa zaokrúhľujú na dve desatinné miesta.

	POČET
BODOV
UCHÁDZAČA
	[(najnižší počet alergénov  / počet hodnotenej ponuky) * 10]



Kritérium č. 4: 
Počet poskytovaných benefitov v cene obedového menu (20 pracovných dní)
Váha určená vyhlasovateľom - 10 bodov (maximálny počet bodov).

Spôsob prideľovania bodov pre hodnotenie Kritéria č. 4:
Vyhlasovateľ pridelí maximálny počet bodov za Kritérium č. 4 ponuke navrhovateľa s najvyšším navrhovaným počtom poskytovaných benefitov a pri ostatných ponukách sa počet bodov určí úmerou, 
t.j. počet bodov za Kritérium č. 4 sa vyjadrí ako podiel navrhovaného počtu benefitov za Kritérium č. 4 príslušnej vyhodnocovanej ponuky a najvyšším navrhovaným počtom benefitov za Kritérium č. 4, ktorý sa prenásobí maximálnym počtom bodov pre Kritérium č. 4. Body sa zaokrúhľujú na dve desatinné miesta.

	POČET
BODOV
UCHÁDZAČA
	[(počet benefitov hodnotenej ponuky  / najvyšší navrhovaný počet benefitov) * 10]



Kritérium č. 5: 
Celková koncepcia poskytovaných stravovacích služieb 
Váha určená vyhlasovateľom - 10 bodov (maximálny počet bodov).
Spôsob prideľovania bodov pre hodnotenie Kritéria č. 5:
 
Vyhlasovateľ pridelí každej ponuke 0 až 10 bodov na základe úrovne spracovania a obsahu predloženého konceptu predstavy o poskytovaných službách, variability a pestrosti ponuky, posúdenia rozsahu poskytovaných služieb (stála aj doplnková ponuka), ako aj pridanej hodnoty ponuky ako diétne a špeciálne menu (napr. vegetariánske, bezlepkové, bezlaktózové), výskytu čerstvých alebo lokálnych surovín, obmedzenia umelých dochucovadiel, environmentálnych opatrení (napr. obmedzenie jednorazových plastov).
Body budú prideľované podľa nasledovnej stupnice: Predložený koncept bude hodnotený 10 bodmi, 
ak bude komplexný, bude spĺňať všetky hodnotiace kritériá vyhlasovateľa a obsahuje viacero významných pridaných hodnôt. 
8 až 9 bodov získa koncept, ktorý bude zahŕňať hodnotiace kritériá vyhlasovateľa a obsahuje pridané hodnoty.
6 až 7 bodov bude pridelených konceptu, ktorý napĺňa hodnotiace kritériá vyhlasovateľa a obsahuje 
len  niekoľko pridaných prvkov.
4 až 5 bodov získa koncept, ktorý spĺňa základné hodnotiace kritériá vyhlasovateľa, avšak jeho pridaná hodnota alebo rozsah poskytovaných služieb je obmedzený. 
1 až 3 body budú pridelené konceptu, ktorý spĺňa požiadavky len v minimálnom rozsahu.
0 bodov bude pridelených v prípade, ak koncept nebol predložený alebo nespĺňa žiadne hodnotiace kritérium. 

	POČET
BODOV
UCHÁDZAČA
	[(počet bodov za koncept hodnotenej ponuky  / najvyšší navrhovaný počet bodov) * 10]



Následne Vyhlasovateľ zostaví poradie ponúk  na základe súčtu získaných bodov. Na prvom mieste 
sa umiestni navrhovateľ s najvyšším súčtom bodov za všetky Kritéria, na druhom mieste sa umiestni navrhovateľ s druhým najvyšším súčtom bodov za všetky Kritéria atď.

Maximálny počet bodov pre hodnotenie ponuky je 100 bodov. Úspešným navrhovateľom sa stane  navrhovateľ s najvyšším počtom pridelených bodov, ktorý sa vypočíta ako súčet bodov za jednotlivé čiastkové kritéria  1. až 5. podľa nasledovného vzorca:
	
Najlepšia ponuka = K1 + K2 + K3 + K4 + K5. 
Poradie ďalších ponúk bude vyhodnotené zostupne podľa počtu pridelených bodov.

V prípade rovnosti (zhody) celkového počtu bodov dvoch alebo viacerých ponúk rozhodne o poradí týchto ponúk hodnotiaca komisia hlasovaním. Za úspešnú bude považovaná ponuka, ktorá získa najvyšší počet hlasov členov hodnotiacej komisie. 

Navrhovateľ, ktorý nie je platcom DPH - do hodnotenia bude zaradená ponúkaná cena bez DPH. 
Navrhovateľ, ktorý je platcom DPH - do hodnotenia bude zaradená ponúkaná cena bez DPH a uvedie s
a platná sadzba DPH. 

Navrhovateľ musí v návrhu zreteľne uviesť skutočnosť, či je platcom DPH alebo nie je platcom DPH. 
 
g. Navrhovateľ nemôže označiť údaje svojho návrhu ako dôverné 
Navrhovateľ nemôže označiť údaje svojho návrhu ako dôverné.
 
h. Otváranie a vyhodnotenie ponúk
Všetky ponuky predložené v lehote na predkladanie ponúk sa otvoria naraz, do 6 pracovných dní po uplynutí lehoty na predkladanie ponúk. Otváranie ponúk bude verejné a uskutoční sa dňa 7.9.2026 o 13:00 hod. v sídle vyhlasovateľa: Slovenská televízia a rozhlas, Mlynská dolina, 845 45 Bratislava, nová administratívna budova, 1. poschodie, miestnosť č. 111. 

Otváranie ponúk je verejné. Na otváraní ponúk sa môžu zúčastniť iba navrhovatelia, ktorí predložili ponuku v lehote na predkladanie ponúk a zložili zábezpeku podľa týchto podmienok. 

Na otváraní ponúk môže byť uchádzač zastúpený štatutárnym orgánom alebo členom štatutárneho orgánu uchádzača, alebo osobou splnomocnenou uchádzačom na jeho zastupovanie na základe písomného poverenia alebo splnomocnenia s overeným podpisom.

Vyhlasovateľ do 2 pracovných dní od otvorenia ponúk vykoná vyhodnotenie súťažných návrhov v zmysle kritérií vyhodnotenia súťažných návrhov.

i. Vyhlásenie výsledkov súťaže, lehota na uzatvorenie zmluvy:  
· navrhovateľ, ktorý podal víťazný návrh a ostatní navrhovatelia, ktorí v súťaži neuspeli, 
budú upovedomení písomne najneskôr v lehote 7 pracovných od vyhodnotenia súťaže, 
· zmluva o nájme bude uzatvorená po odsúhlasení návrhu zmluvy o nájme nebytových priestorov Radou STVR. 

j. Vyhlasovateľ si vyhradzuje právo:  
· kedykoľvek zrušiť túto obchodnú verejnú súťaž,  
· o zrušení súťaže budú navrhovatelia, ktorí podali návrhy, písomne upovedomení, 
· zrušenie súťaže bude uverejnené na internetovej stránke: www.stvr.org/obchod-a-najom-majetku, 
· predĺžiť lehotu na oznámenie výberu najvhodnejšieho súťažného návrhu, 
· odmietnuť jednotlivé predložené súťažné návrhy, a ak uzná za vhodné, aj všetky predložené súťažné návrhy, 
· v prípade zistenia neúplnosti súťažného návrhu z hľadiska požiadaviek vyhlasovateľa uvedených                  v súťažných podkladoch, vylúčiť návrh z verejnej obchodnej súťaže, 
· v prípade zistenia chýb v písaní, ktoré vznikli pri vyhotovovaní návrhu, vyzvať navrhovateľa 
na ich odstránenie, 
· ponúknuť uzavretie nájomnej zmluvy ďalšiemu účastníkovi v poradí určenom pri vyhodnotení ponúk, ak víťaz písomne oznámi, že nepodpíše zmluvu o nájme v lehote do 15 dní od predloženia  zmluvy o nájme
· meniť podmienky súťaže iba do termínu ukončenia lehoty na podávanie návrhov. 

DOPLŇUJÚCE INFORMÁCIE:

a. Kontaktná osoba vyhlasovateľa  
	Meno:      Mgr. Zuzana Berecová, Mgr. Barbora Heredošová		 	 
	Telefón:  +421 2 6061 4143, +421 2 6061 2170 alebo mobil: +421 919 248 091	 	 	 	 
E-mail:    zuzana.berecova@stvr.sk, barbora.heredosova@stvr.sk

b. Termín obhliadky: 
[bookmark: _GoBack]Termín obhliadky predmetu obchodnej verejnej súťaže je možný v pracovné dni počas obdobia od 4.8.2026 do 14.8.2026, ktorý si navrhovateľ dohodne s kontaktnou osobou vyhlasovateľa. Obhliadka nebytového priestoru je možná len po dohode so súčasným nájomcom od 9.00 do 14.00 hod., nakoľko v čase vyhlásenia obchodnej súťaže je nebytový priestor v nájme.

c. Ostatné informácie: 
Vzájomná komunikácia a dorozumievanie medzi vyhlasovateľom a navrhovateľmi ohľadom vysvetľovania podmienok uvedených v podmienkach obchodnej verejnej súťaže alebo iných dokumentoch poskytnutých vyhlasovateľom sa bude uskutočňovať v štátnom (slovenskom) jazyku písomne – prostredníctvom e-mailu.

Všetky náklady a výdavky spojené s prípravou a predložením ponuky znáša navrhovateľ bez finančného nároku voči vyhlasovateľovi, a to bez ohľadu na výsledok súťaže.

Ponuky predložené v stanovenej lehote budú archivované u vyhlasovateľa. Obsah a informácie uvedené                   v ponuke budú použité výlučne len za účelom výberu zmluvného partnera.

Úspešný uchádzač je povinný poskytnúť vyhlasovateľovi riadnu súčinnosť potrebnú na uzatvorenie zmluvy, ak bol na jej uzatvorenie vyzvaný.

Vyhlasovateľ môže zrušiť použitý postup obchodnej verejnej súťaže z nasledovných dôvodov:
· nebude predložená ani jedna ponuka,
· ani jedna z predložených ponúk nebude zodpovedať určeným požiadavkám v podmienkach obchodnej verejnej súťaže,
· ak sa zmenili okolnosti, za ktorých sa zadala predmetná súťaž,
· ak sa v priebehu zdania súťaže vyskytli dôvody hodné osobitného zreteľa, pre ktoré nemožno 
od vyhlasovateľa požadovať, aby v predmetnom zadávaní súťaže pokračoval.

PRÍLOHY:

Príloha č. 1 - Zmluva o nájme nebytových priestorov - návrh
Príloha č. 2 - Pôdorys ponúkaných priestorov
Príloha č. 3 - Potvrdenie bankového účtu
Prílohy č. 4 – 7:
· 	Príloha č. 4 - Návrh ceny za prevádzkovo-predajný priestor	
· Príloha č. 5 - Mesačné obedové menu v rozsahu 20 pracovných dní vrátane informácii o alergénoch 
· Príloha č. 6 - Návrh poskytovaných benefitov k obedovému menu
· Príloha č. 7 - Celková koncepcia poskytovaných stravovacích služieb 


V Bratislave, dňa

Vyhlasovateľ:		
............................................................................
Mgr. Martina Flašíková
generálna riaditeľka
Slovenská televízia a rozhlas

